Ne smatram se stalkerom.
Mislio sam da su stalkeri perverznjaci koji promatraju iz prikrajka.
Ashley mi je bila kao sestra.
Bili smo dobri prijatelji.
SVAKE GODINE DOĐE DO VIŠE OD TRI MILIJUNA INCIDENATA UHOĐENJA U SAD-U.
VIŠE OD 80 % STALKERA UHODI NEKOGA KOGA POZNAJE.
Pribojavala sam se svega.
Nisam znala što očekivati.
Tu osobu očito uopće ne poznajem.
A štetu koju je nanio osjećat ću cijeli život.
OVO JE PRIČA O ZATVORENIKU BROJ 272078.
Nisam vidio ništa loše u tome.
Nisam joj htio nauditi.
Ne bih joj
ni dlaku s glave skinuo.
NETFLIXOVA SERIJA
Radije bih da me smatraju ubojicom nego stalkerom.
Htjela sam joj pojačati taj osjećaj da je netko promatra.
Svatko može biti stalker.
To je priča o babarogama.
Nisam više tako lud.
EKSTREMNI NAJBOLJI PRIJATELJI
ZATVOR U WESTVILLEU, U INDIANI
U LIPNJU 2019. GODINE JAMES CORPUS OSUĐEN JE ZA UHOĐENJE.
Gledajte ravno u objektiv ondje.
-Dobro. Ondje. -Pogledajte sad.
-Vidite li me? -Da. Vidim vas.
U mene gledajte.
TRENUTNO SLUŽI PETNAEST GODINA KAZNE.
-Još jednom? -Molim vas.
Ja sam James Corpus. U zatvoru sam zbog uhođenja.
Odrastao sam u St. Johnu u Indiani.
Imao sam divno djetinjstvo. Roditelji mi se nisu rastali.
Ali bio sam štreber.
I oduvijek sam, nekako, sam.
Nikad nisam ovisio ni o kome,
ali nisam ni imao nekoga na koga se mogu osloniti.
CORPUS JE DOŽIVIO OZBILJNU PROMETNU NESREĆU S 24 GODINE, 1996. G.
Bilo je gadno.
Nekoliko se dana u bolnici nisam budio.
Slomio sam čeljust na tri mjesta.
Nos mi je bio nagnječen, što mi je zdrobilo nosnice.
Zdrobio sam očne duplje.
Nesreća nije utjecala samo na moj izgled.
Ljudi su me drukčije tretirali.
Samo su me sažalijevali.
CORPUS JE UPOZNAO ASHLEY MANFRE 2009. G.
Radio sam za prijatelja koji je imao restoran.
Ona je došla pomoći voditi ga.
MEKSIČKA HRANA
U početku se Ashley i ja nismo baš slagali
jer smo oboje imali karakter vođe.
No ubrzo sam shvatio da ona zna što radi.
I slušao sam je.
Ashley je bila draga.
Zbližili smo se. Postali smo najbolji prijatelji.
Ja sam Ashley Manfre.
Bila sam žrtva uhođenja.
James i ja radili smo zajedno u restoranu.
Bio je glavni kuhar.
Vrlo smo brzo postali vrlo dobri prijatelji.
Često smo se zezali i zabavljali u kuhinji.
James je imao nesreću kad je bio tinejdžer, ja mislim.
Mnogi ga u početku nisu voljeli.
Shvaćala bih to osobno kad bi nekomu zasmetalo
kako on izgleda, govori ili hoda.
Nisam se osjećala ugodno.
Ja bih u toj situaciji voljela da se netko zauzme za mene.
Razvila sam taj neki osjećaj
da ga trebam zaštititi od ljudi koji bi mu
mogli nauditi.
RESTORAN GDJE SU JAMES I ASHLEY RADILI ZATVORIO SE NAKON NEKOLIKO GODINA.
JAMES SE ODSELIO, A ON I ASHLEY NISU OSTALI U KONTAKTU.
DOBRO DOŠLI U ST. JOHN
NEKOLIKO GODINA KASNIJE JAMES JOJ SE JAVIO.
Godinama kasnije pokrenula sam svoj posao iznajmljivanja.
Javio mi se i pitao me imam li posla za njega.
Rekao je da je bio u pritvoru zbog vožnje u pijanom stanju.
Zaposlila sam ga u svojoj firmi gdje mi je obavljao razne poslove.
Postavljao bi opremu i pomagao mi u uredu.
Stalno je bio ovdje.
Znao je što mi stvara stres, primio bi se tog dijela posla
i preuzimao stvari na sebe.
Zato sam osjećala da mu mogu vjerovati.
James je postao uključen i u moj obiteljski i u moj poslovni život.
Moja ga je obitelj prihvatila kao dio naše obitelji.
Što ćeš biti kad odrasteš?
James.
Želiš biti James?
-Da. -Zašto?
Mogu igrati videoigre.
Bio sam blizak s njezinom obitelji.
To mi je bilo sjajno.
Nečija me je obitelj prihvatila.
Družili smo se.
Nikad to nisam doživio s nečijom obitelji.
Uvijek sam bio sam.
Nikad me nitko nije prihvatio.
To je bio prvi put.
Zapravo je bilo fora.
ČETIRI GODINE NAKON ŠTO JE POČEO RADITI ZA ASHLEY,
CORPUS SE OKRENUO ALKOHOLU.
Počeo sam više piti.
Osjećao sam se zarobljeno u tom gradiću.
Jedne sam noći malo više popio
i htio sam otići u Chicago.
Znao sam da ima kombi koji ne koristi.
Odlučio sam ga uzeti i odvesti se.
Bio sam toliko pijan da sam sletio s ceste.
Nisam htio ukrasti kombi.
Ideja mi je samo sinula.
Nakon incidenta s kombijem počela je gubiti povjerenje.
To je bio problem.
JAMES NIJE REKAO ASHLEY DA JOJ JE SLUPAO KOMBI.
Policija me obavijestila da je kombi ukraden
i da je Jamesov mobitel u autu.
SLIKE ZLOČINA
Policija mi je rekla da je on kriv.
Nisam vjerovala u to.
Nisam vjerovala da bi mi on nešto ukrao.
Mislila sam da mora postojati neka druga opcija, razlog ili objašnjenje.
Da James nije kriv.
NIJE MOGLA DOBITI JAMESA,
PA JE ASHLEY OSTALA S POLICIJOM DOK JOJ NISU VRATILI KOMBI.
Bili smo satima s policijom.
Kad smo se vratili kući,
vrata su bila otvorena.
Nisam se na to obazirala.
Ništa mi nije imalo smisla.
Odlučili smo ići spavati.
Otišla sam na kat ušuškati sina i provjeriti je li sve u redu.
James je bio u sobi moga sina na kauču.
Protresla sam ga. Spavao je.
Bio je na nečemu.
Ne znam je li bio pijan ili nadrogiran.
Nemam pojma.
Nije bio svoj. Nikad ga nisam vidjela takvog.
Bila sam zbunjena. I dalje sam se trudila vjerovati
da nije kriv ni za što.
Nije znao reći zašto je ondje.
Ispitala sam ga o autu i zašto mu je mobitel bio unutra.
Pokušavao se izvući, ali meni je od toga bilo neugodno.
Bio je u takvom stanju da ga uopće nisam željela u kući.
RUJAN 2018. G.
JAMES JE PRIZNAO KRAĐU KOMBIJA I NAKRATKO JE BIO ZATVOREN ZBOG TOGA.
James je uhićen nakon što je priznao da je ukrao kombi.
Osjećala sam krivnju.
Nisam ga željela uvaliti u nevolju.
Ali osjećala sam kao da me izdao.
Zbunjivalo me zašto je to učinio i sve što se uopće dogodilo.
Pokušavala sam sve shvatiti.
Ne mogu objasniti kako se prijateljstvo počelo raspadati,
ali mislim da je razlog bio to što sam uzimao što nije bilo moje.
Na primjer, kombi.
To sam uzeo.
Vjerovala mi je, znala je…
Znala je da znam gdje su sve stvari.
Jeste li uzeli još što?
Od nje?
Uzeo sam joj novac s poslovnog računa da platim račun za mobitel.
Tako sam joj slučajno ispraznio račun.
Nisam znao kako to funkcionira.
Brzo sam vratio novac na njen račun.
I ona…
Tada je nestalo povjerenje između nas.
Mislim da je onaj drugi. Potpuno novi, u ružičastom.
Što god bi se događalo s Jamesom, ja sam nastavljala živjeti svoj život.
No ubrzo nakon što su Jamesa pustili,
nazvali su me s faksa, još sam bila studirala.
Trebali su uplatu, a kartica mi je bila odbijena.
TRANSAKCIJA NEUSPJELA. ODABERITE DRUGI NAČIN PLAĆANJA.
To mi je bilo čudno. Dala sam im drugu karticu. Odbijena.
ODBIJENO
Nikad mi kartica nije bila odbijena, pa sam bila jako zbunjena.
Prijavila sam se na bankovni račun.
Same nule.
STANJE NA RAČUNU
Srce mi je stalo.
Bila sam u šoku i uspaničarila sam se.
Samo mi je sinulo
da mi netko može ukrasti posao i da neću moći plaćati račune.
ASHLEYNA BANKA POTVRDILA JE DA SU U JEDNOM MJESECU
SVA NJENA SREDSTVA PREBAČENA NA RAČUN JAMESA CORPUSA.
James je prebacio novac s mog računa izravno na svoj.
Sav novac za koji sam toliko radila,
sva ta žrtvovanja samo su nestala.
Što sam dublje kopala, nalazila sam sve više toga
što nisam ni znala da moram tražiti.
Pronašao je kreditne kartice
za koje sam mislila da su zaključane u mom uredu u ladici.
Peglao je te kartice.
Dolazili su izvodi, on bi ih bacao, a ja ih nisam ni vidjela.
Ukupno sam izgubila više od 120 000 dolara
zbog prevare koju je James počinio.
Osjećala sam se izdano.
Pribojavala sam se svega.
Ta osoba koju očito uopće ne poznajem, netko tko…
Više od 12 godina prijateljstva.
Nisam vjerovala da je to moguće.
U LISTOPADU 2018. G. CORPUS JE UHIĆEN ZBOG PRONEVJERE I OPET PRITVOREN.
ŠEST DANA KASNIJE ODOBREN MU JE DOPUST PRIJE SUĐENJA.
KRATKO NAKON TOGA POKUŠAO JE STUPITI U KONTAKT S ASHLEY.
Javio sam se Ashley po izlasku iz pritvora.
Htio sam obnoviti naše prijateljstvo.
Nisam znao kako ćemo opet biti prijatelji.
Kako sam ovo učinio? Zašto sam zabrljao ovo prijateljstvo?
Netko mi je zbilja htio…
pomoći da ostvarim svoj cilj.
Htio sam riješiti problem.
Otplatiti sve svoje dugove.
I vidjeti možemo li to riješiti izvan suda.
Nisam prijetio.
Samo sam se htio ispričati.
Zamolila sam ga da mi da prostora i da me ostavi na miru.
Ali nije poštovao tu moju želju.
Stalno je zvao i slao poruke s različitih platformi.
Zvao me s mobitela,
s kućnog telefona, na Messenger i Snapchat.
Komunicirao je na različite načine.
Rekao je da želi razgovarati o onome što se dogodilo.
Rekao je da me voli
i da mi ne želi nauditi.
Sve mi je to bilo previše.
Policija mi je savjetovala da zatražim službenu zabranu pristupa.
Kako bi on jednostavno prestao.
DESETOG LISTOPADA 2018. G.
CORPUSU JE ZABRANJEN SVAKI VID KOMUNIKACIJE S ASHLEY.
Uručili su mu zabranu kontakta.
Dan poslije me opet zvao.
PROPUŠTEN POZIV
Slao je poruke i zvao.
IMATE 34 NOVE PORUKE
S maminog i sestrinog mobitela, na Facebook.
Nisam se više osjećala sigurno.
Jer sam se tada počela bojati.
Kada je uhođenje u pitanju,
vidimo da takvo ponašanje eskalira.
Može početi kao slanje poruka.
To prerasta u stalne pozive.
Zatim objave na društvenim mrežama.
A onda dolaze konkretne prijetnje.
Ja sam Mark Kurkowski.
Bivši sam policajac.
Između ostalog bavim se obučavanjem tužitelja
i ostalih provoditelja zakona
o tome kako je uhođenje povezano s ostalim zločinima.
SAVJETNIK ZA UHOĐENJE
DOK JE PREGLEDAVAO SLUČAJ JAMESA CORPUSA,
MARK JE PROUČAVAO NJEGOVU KOMUNIKACIJU S ASHLEY.
James je pokazao takav obrazac ponašanja
u kojemu je naglasak na posjedovanju
i odnosu kojem nije želio kraj.
Počeo je slanjem poruka,
a zatim ju je zvao.
Zvao ju je neprestano.
Kad je pokušala to zaustaviti, pribjegao je drugim sredstvima.
Kontaktirao je njezinu sestru i ostale članove obitelji.
Uporno je pokušavao doći do Ashley na sve moguće načine.
Nastavilo se nakon zabrane pristupa,
čak i nakon višestrukih uhićenja te sudaca koji su mu rekli da je ne zove.
Nije prestajao.
Kad promatramo eskalaciju u slučajevima uhođenja,
promatramo određene obrasce.
Trajanje, intenzitet i učestalost uhođenja.
Veoma je opasno kada ti obrasci
eskaliraju s prijetnjama.
Tada trebamo reagirati i organizirati plan zaštite.
Kad mi se opet obratio nakon zabrane kontakta,
uplašila sam se.
James je znao šifru za ulaz u moju kuću,
šifru u mom autu.
Postajala sam sve više nervozna.
Morala sam poduzeti mjere kako bih zaštitila svoju obitelj.
Morali smo promijeniti brave u kući.
Nisam nikamo vozila sama.
Sve sam radila u društvu.
Bila sam prestravljena biti sama.
Dramatično sam promijenila svoj život.
Ako mi se to dogodilo, što me još čeka? Sve je moguće.
Zastrašujuća misao.
Nije bilo granice koju neće prijeći.
LISTOPAD, 2018. G,
SEDAMNAEST DANA NAKON ZABRANE KONTAKTIRANJA,
CORPUS JE UHVAĆEN KAKO ZOVE ASHLEY S NEPOZNATOG BROJA.
CORPUS JE UHIĆEN I OPTUŽEN ZA UHOĐENJE.
PARKING SAMO ZA ZAPOSLENE
Izraz „uhođenje” znači
„svjesno ili namjerno ponašanje
koje uključuje opetovano ili stalno uznemiravanje druge osobe,
zbog čega bi se razumna osoba osjećala terorizirano,
uplašeno, zastrašeno ili ugroženo.”
SLUČAJEVI U INDIANI
Ja sam Tim Brown, nadzorni odvjetnik tužiteljstva Lake Countyja u Indiani.
Dodijeljen mi je slučaj g. Corpusa nakon što je optužen za uhođenje.
Mislio sam da su stalkeri
perverznjaci koji promatraju iz prikrajka.
Netko tko voli voajerizam.
Ali nisam znao da uhođenje znači
prekršaj zabrane kontaktiranja.
To je uhođenje?
Nisam znao.
Kako to?
Zbunjuje me.
Ako se želim ispričati nekome,
iskupiti se, onda sam stalker?
To nema smisla.
Nisam se smatrao stalkerom.
Želio sam nastaviti prijateljstvo s tom osobom.
Dakle, očito je da g. Corpus za sebe ne misli da je stalker.
Ali u Indiani se ne vodimo time što netko za sebe misli.
Vodimo se definicijom stalkera.
IZVJEŠĆA VRHOVNOG SUDA
U optužnici protiv g. Corpusa
navedeni su opetovani pozivi upućeni gđici Manfre.
Stalni pokušaji isprike
u kršenju zabrane kontakta
mogu se smatrati oblikom uhođenja
ako uplaše žrtvu.
Vjerujemo da se Ashley s razlogom bojala g. Corpusa.
On tvrdi da se samo želio ispričati.
U redu.
Ali to ne znači da to ponašanje nije uhođenje.
I zapravo jest.
STUDENI, 2018. G.
CORPUSU JE ODBIJEN ZAHTJEV ZA JAMČEVINU I U ZATVORU U WESTVILLEU
ČEKA IZRICANJE PRESUDE.
Osjetila sam olakšanje.
Sjećam se kako sam izbacila dugi izdah.
Nisam bila svjesna da sam ga toliko držala u sebi.
Osjetila sam olakšanje
jer mi nije mogao opet nauditi
ili pronaći način da mi poremeti život sad kad je iza rešetaka.
STUDENI, 2018. G.
PROSINAC, 2018. G.
MJESEC NAKON ŠTO JE CORPUS PREBAČEN U ZATVOR POLICIJA JE POSJETILA ASHLEY.
Radila sam nešto kod kuće i netko je pozvonio.
Došli su iz postaje Lake Countyja.
Rekli su mi da trebam doći na ispitivanje.
Sjećam se da sam vozila i nisam znala zašto idemo onamo.
Bila sam zbunjena.
Zašto? Mislila sam da sam već sve rekla više puta.
ŠERIFOV URED
Sjedila sam u sobi za sastanke detektiva.
SOBA ZA ISPITIVANJE
Zamolili su me da sjednem i nacrtam plan svoje kuće.
To mi je bilo bizarno i bez konteksta.
Što će im plan? Ništa mi nije bilo jasno.
Nacrtala sam im plan i predala im ga.
Sjećam se da su razrogačili oči.
Pogledali su se u čudu.
NEKOLIKO DANA RANIJE POLICIJA JE ISPITALA ZATVORENIKA
IZ ZATVORA U KOJEM JE BIO I JAMES CORPUS.
Rekao si da se zove James Corpus?
-Da. -Dobro.
Zašto te kontaktirao?
Imam plan kuće.
POLICIJSKA ARHIVA
-Nacrtao je plan i sve to iz džepa. -On je nacrtao plan?
Nacrtao je cijeli sustav kućnih kamera, alarmne sustave, šifre za sve…
Šifre za sustave. Dobro.
Bio je 30. studenog 2018. g.
Obavijestili su me o dojavi koju smo dobili u sustavu Telmate.
NAREDNIK IZ LAKE COUNTYJA
Pregledali smo dojavu i izvukli pojedinca
koji je imao informacije protiv g. Corpusa.
Ja sam Christopher Adams, narednik u Odjelu za ubojstva Lake Countyja.
James Corpus je dao plan tom zatvoreniku.
Uz plan kuće bio je dodatni papirić
s imenom potencijalne žrtve
i lozinke za razne stvari u njezinoj kući
kao što je njezin sigurnosni sustav
i lozinka za vozilo koje se nalazilo na njenom posjedu.
Na crtežu su bila i područja gdje mogu biti kamere.
Sve je to upućivalo na urotu.
Rekao je da želi da kuja ili začepi ili nestane.
Rekao mi je i da je kuća puna stvari i svega.
Rekao je da će mi platiti.
I da će mi nabaviti pištolj.
Tražio je da je ušutkaš ili da ode?
Rekao je „Želim da je ušutkaš i nije me briga kako.”
Zatvorenik je izjavio da ga je James Corpus tražio da ušutka svjedokinju.
Rekao je da ne želi da svjedokinja svjedoči protiv njega.
Taj je zatvorenik shvatio da „ušutkavanje” znači da mora ubiti nekoga za Jamesa.
Objasnio je to Jamesu i James je rekao da želi da je ušutka.
Kako se gospođa zove?
Ashley Manfre.
Pojedinac koji počini takve radnje
i koji je odlučan u ovakvim postupcima
do te mjere da nastavi s kriminalom
čak i nakon što je priveden,
tip je osobe koja je spremna na sve.
Vjerujem da su me krivo optužili
da sam planirao ubojstvo.
Nisam namjeravao nauditi njoj ni njezinoj obitelji.
Družio sam se s nekim s kim nisam smio.
Iskoristio je moju dobrotu
i rekao
da sam ga unajmio da ubije Ashley.
A nisam.
To su bili moji privatni zapisi
poput plana njene kuće i…
Zapisao sam neke stvari.
Kako joj je izgledala kuća i to.
Ostavio sam to u svojoj ćeliji.
Taj je tip ušao u moju ćeliju
i uzeo sve moje papire.
Odnio ih je u šerifov ured. Rekao je da sam ga unajmio da je ubije.
Rekao je „ukloniti je”.
Ne znam jesam li čula išta nakon toga.
Svijet se zaustavio u tom trenutku.
Netko tko je rekao da me voli i da mi nikad ne bi naudio
sad želi da umrem.
Proživljavala sam pravu noćnu moru.
CORPUS JE OPTUŽEN ZA PLANIRANJE UBOJSTVA I OSTAO JE U ZATVORU
IŠČEKUJUĆI KAZNU I DO 30 GODINA.
POLICIJA JE UVJERILA ASHLEY DA VIŠE NIJE U OPASNOSTI.
Policija me uvjerila da imaju sve pod kontrolom,
da su ga uhvatili i da nemam razloga za brigu.
Ali mislim da je James jako pametan.
Kad su mi rekli da je sve u redu i da se ne brinem, učinila sam suprotno.
PROSINAC, 2018.
ZATVORENIK ČIJU SU DOJAVU PRIMILI PUŠTEN JE IZ ZATVORA DVA TJEDNA POSLIJE.
Dan nakon što je pušten
počela sam se osjećati kao da me netko promatra.
Možda je to bila čudna slučajnost ili se događalo u čudno vrijeme,
ali svugdje, čak i u trgovini, osjećala sam se kao da me netko promatra.
Dva dana nakon što je taj čovjek pušten stajala sam u kuhinji.
Bilo je oko 23 sata.
Vidjela sam dvije svjetiljke kako mi se približavaju.
Kao da netko hoda.
Upalio mi se detektor pokreta.
Vidjela sam da mi prilazi dvoje ljudi.
Bili su odjeveni u crno i imali su crne kapuljače preko glava.
Iza mene je 56 hektara polja i šume.
Nitko ne bi trebao biti tu.
Gledam kako mi prilaze.
Potrčala sam i uzela mobitel, a onda sam uzela i pištolj.
Zaključala sam sva vrata i prozore.
Pozvala sam hitnu službu.
Tresla sam se i plakala. Bila sam jako uplašena.
Nikad, ni u najluđim noćnim morama, ne bih pomislila
da ću sjediti u tom položaju i bojati se za svoj život.
POLICIJA JE STIGLA ZA DESET MINUTA I PRETRAŽILA PODRUČJE.
Policija je stigla, ali nije ništa pronašla.
Šest sam sati gledala u sve prozore
čekajući hoće li se netko vratiti u moju kuću.
Bilo je strašno.
ULJEZI NIKAD NISU PRONAĐENI.
U LIPNJU 2019. CORPUSOV JE ODVJETNIK ISPREGOVARAO NAGODBU
ZA UHOĐENJE, PREVARE I PROVALE.
U ZAMJENU ZA PRIHVAĆANJE KAZNE OD 15 GODINA
OPTUŽBE SU ZA PLANIRANJE UBOJSTVA PROTIV CORPUSA ODBAČENE.
Sad nitko neće znati
da je unajmio nekoga da me ubije.
Nitko neće znati.
Nije mu u dosjeu.
Kamo god ode, s kim god se sprijatelji, za koga god bude radio,
nitko neće znati za što je sposoban.
Neće imati pojma.
James mi je mnogo uzeo.
Ono što je uzeo, a što nikad ne mogu vratiti,
osjećaj je sigurnosti.
Ta će rupa uvijek biti u mom životu.
OGRANIČEN PRISTUP SAMO OVLAŠTENO OSOBLJE
OVDJE RADE HEROJI
Kajem se zbog onoga što sam učinio.
Osjećam se užasno.
Nisam bio svjestan da sam tako loša osoba.
Sada vidim da sam joj nanio emocionalnu štetu.
Ali tada nisam to mislio.
Nisam to uopće mislio.
TRI MJESECA NAKON PRVOG INTERVJUA
JAMES CORPUS PRISTAO JE ODGOVORITI NA DODATNA PITANJA.
Jesam li planirao Ashleyno ubojstvo? Nisam.
Nisam joj htio nauditi.
Sve…
Sve je bilo lažno. Sve je izmišljeno.
Zašto ste nacrtali plan?
Vjerojatno mi je bilo dosadno i nacrtao sam to. Samo…
Zapisujem i često crtam.
Ali nisam…
Nisam započinjao urotu ili takvo što.
Nitko to nije trebao vidjeti.
Jesam li znao za uljeze na Ashleynom posjedu?
Nisam.
Nisam znao.
Kad ste saznali?
Nikad nisam saznao.
Ne znam.
Tek sad čujem za to.
Nikad ga ne bih unajmio
da joj naudi.
Ja…
To je smiješno.
Mislim li da sam stalker?
Zapravo, ne mislim.
Nikad se nisam ponašao tako kao s Ashley.
Ja…
Nisam takav.
Samo sam htio biti poput nje.
Htio sam ono
što je imala.
Imala je sjajan dom, sjajnu obitelj.
Osjećao sam se kao da…
…imam prava na…
Ne znam…
Ne mogu…
Želim to riješiti, želim popraviti, ali prekasno je.
Možda je prekasno. Možda nije.
Sviđa mi se što ima boju na licu.
Sve što se dogodilo s Jamesom potpuno je razorilo moj svijet.
No jednog sam dana shvatila…
da sam mu predugo davala previše kontrole nad svojim životom.
Na neki je čudan način i dalje pobjednik.
I dalje me na neki način kontrolirao.
Držao mi je omču oko vrata.
Odlučila sam preboljeti to što je učinio,
staviti ga iza sebe, u prošlost i ne dozvoliti mu…
da preuzme moj život.
Odlučila sam da više neću biti žrtva.
Prijevod titlova: Jelena Rozić